INET บวก 4% โบรกฯ แนะซื้อเป้า 4 บ. คาดผลงานครึ่งปีหลังโตดีกว่าครึ่งแรก
INET บวก 4% โบรกฯ แนะซื้อเป้า 4 บ. คาดผลงานครึ่งปีหลังโตดีกว่าครึ่งแรก ล่าสุดอยู่ที่ 3.86 บาท บวก 0.16 บาท หรือ 4.32% มูลค่าซื้อขาย 35.08 ล้านบาท
INET บวก 4% โบรกฯ แนะซื้อเป้า 4 บ. คาดผลงานครึ่งปีหลังโตดีกว่าครึ่งแรก ล่าสุดอยู่ที่ 3.86 บาท บวก 0.16 บาท หรือ 4.32% มูลค่าซื้อขาย 35.08 ล้านบาท
26 ต.ค. 2563

ผู้สื่อข่าวรายงานว่า ราคาหุ้น บริษัท อินเทอร์เน็ตประเทศไทย จำกัด (มหาชน) หรือ INET ล่าสุด ณ เวลา 10.49 น. อยู่ที่ 3.86 บาท บวก 0.16 บาท หรือ 4.32% สูงสุดที่ 3.92 บาท ต่ำสุดที่ 3.70 บาท ด้วยมูลค่าซื้อขาย 35.08 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์ แนะนำ “ซื้อ” หุ้น INET ประเมินราคาเป้าหมาย 4 บาท ในปี 2563 คาดว่าผลการดำเนินงานจากธุรกิจปกติมีกำไร 44 ล้านบาท ลดลง 21% เมื่อเทียบจากปีก่อน เนื่องจากรายได้รวม (เพิ่มขึ้น 3% เมื่อเทียบจากปีก่อน ) เติบโตแผ่วลง โดยคาดรายได้บริการ Cloud ยังเติบโตดี 32% เมื่อเทียบจากปีก่อน แต่ถูกทอนลงด้วยรายได้บริการ Co-Location (-5%y-y) และ Internet Access (-31%y-y) รวมถึงมีค่าใช้จ่ายดอกเบี้ยสูงขึ้นมากจากภาระหนี้ที่เพิ่มขึ้นมากส่งผลให้อัตราส่วนหนีสิ้นต่อทุนพุ่งสูงขึ้น และต้นทุนการเงินเฉลี่ยพุ่งขึ้นจาก 2.7% ในปี 19 เป็น 4.4% ในปี 2563
ทั้งนี้ทิศทางปี 2563 คาดผลการดำเนินงานครึ่งปีหลังปี 2563 ดีกว่าครึ่งปีแรกปี 2563 โดยในปี 2563 เราคาดว่าผลการดำเนินงานของ INET จะมีกาไรสุทธิ 42 ล้านบาท (กำไรครึ่งปีแรกปี 2563 คิดเป็น 39% ของคาดการณ์ทั้งปี) หากหักผลขาดทุนจากเงินลงทุน 3 ล้านบาท มีปัจจัยบวกจากรายได้เติบโตดีขึ้นจากการใช้บริการ Co-Location และ Cloud รวมทั้งมี Gross margin ดีขึ้นจากไตรมาส 2/63
ขณะที่แนวโน้มปี 2564-2563 (ไม่รวม REIT) คาดมีกำไร 78 ล้านบาท ในปี 2564 เพิ่มเป็นกำไร 178 ล้านบาท ในปี 2565 หรือมีอัตราการเติบโตเฉลี่ย 59%CAGR ในปี 2564-2565 มีปัจจัยบวก 1) คาดรายได้เติบโตเฉลี่ย 14% CAGR จากการใช้บริการ Co-Location และบริการ Cloud ของ IDC-3 เฟส 1,2 เพิ่มขึ้น 2) คาด Gross margin ดีขึ้นต่อเนื่องจาก 28.4% เป็น 29.6% จากรายได้บริการ Cloud คาดมีสัดส่วนเพิ่มเป็น 73%/ 77%/ 80% ตามลำดับ 3) คาดค่าใช้จ่าย SG&amp;A ต่อรายได้มีสัดส่วนลดลงจาก 16.2% ในปี 2564 เป็น 15.7% ในปี 2565 และ 4) คาดดอกเบี้ยจ่ายลดจาก 168 ล้านบาท ในปี 2563 เหลือ 146 ล้านบาท ในปี 2565 ตามภาระหนี้สิ้นที่คาดว่าจะกลับมาลดลง
นอกจากนี้ INET อยู่ในช่วงขยายการลงทุนใน IDC-3 และบริการใหม่ๆ แต่ในครึ่งปีแรกปี 2563 มีอัตราหนีสิ้นที่มีดอกเบี้ยต่อ ทุน (IBD/Equity) สูงราว 2.35 เท่า ซึ่งเป็นอุปสรรคต่อการขยายธุรกิจปัจจุบัน INET อยู่ระหว่างยื่นระดมทุนด้วยการจัดตั้ง กองทรัสต์เพื่อการลงทุนในอสังหาริมทรัพย์อินเตอร์เน็ตดาต้าเซ็นเตอร์ (IDCREIT) มูลค่า 4,800 ล้านบาท
ทั้งนี้กรณี INET ระดมทุนผ่าน REIT สำเร็จ คาดว่าผลการดำเนินงานปี 2564 เป็นต้นไป จะต้องจ่ายค่าเช่าทรัพย์สินให้แก่กอง REIT ตลอดระยะเวลาเช่าดาเนินงาน 25 ปี โดยรับรู้เป็นต้นทุนทางการเงินตามมาตรฐานบัญชี TFRS 16 ภายใต้สมมติฐานคาดว่าตั้งแต่ปี 2564  INET จะมีต้นทุนดำเนินงานเพิ่มต่อปีราว 90 ล้านบาท ส่งผลให้ประมาณการปี 2564 (รวม REIT) จะขาดทุนราว 12 ล้านบาท ส่วนปี 2564-2565  คาดกำไร 39 ล้านบาท/ กำไร 88 ล้านบาท ตามลำดับ
ทั้งนี้ผลกระทบดังกล่าวเป็นรายการทางบัญชีจึงไม่กระทบกระแสเงินสด คาดว่าผลบวกของกำรออก REIT จะช่วยให้กระแสเงินสดดีขึ้น และมี IBD/Equity ลดลงจากการคืนหนี้